text: L'elevada participació marca la primera trobada digital amb l'alcaldessa de Castelldefels
  La ciutadania es va mobilitzar per fer ús d'aquest nou espai de comunicació directa amb l'alcaldessa Candela López i plantejar-li les seves qüestions • La iniciativa neix amb l'objectiu d'oferir major transparència i proximitat entre administració i ciutadania
  Amb l'objectiu de continuar fomentant la comunicació, la proximitat i la transparència, L'Ajuntament de Castelldefels posava en marxa el passat 23 de març un nou espai on poder adreçar preguntes i propostes de manera directa a l'alcaldessa de Castelldefels, Candela López. Es tracta d'un nou espai digital a través del qual els ciutadans i ciutadanes van poden fer arribar les seves qüestions i a les quals l'alcaldessa va donar resposta en temps real en una trobada digital per internet que va tenir lloc de 20 a 21 hores. "La valoració que faig d'aquesta nova eina de comunicació és molt positiva. He rebut un autèntica allau de missatges i per a mi és molt estimulant saber que els veïns i les veïnes de Castelldefels tenen un grau de compromís tan gran amb la gestió de la nostra ciutat. Cada mes convocaré a la ciutadania a aquesta trobada digital, una via més per aprofundir en valors com la proximitat i la transparència", expressa Candela López.
  Davant l'elevada participació i gran quantitat de preguntes plantejades, la duració de la trobada es va quedar curta. Per això, l'alcaldessa continuarà al llarg de les pròximes hores responent les qüestions, dubtes i suggeriments que van plantejar els i les participants a la cita digital. Totes les preguntes i respostes es poden consultar al link de la Trobada Digital amb l'Alcaldessa, un espai integrat al blog institucional de l'alcaldessa: elBlogdeCandela.org.
  Amb una periodicitat mensual, aquesta nova iniciativa tindrà lloc aproximadament el tercer dimecres de cada mes (excepte a l'agost). D'aquesta manera i combinat amb el programa Parlem amb l'alcaldessa, que Ràdio Castelldefels i CastelldefelsTV.org ofereixen en directe el primer de dimecres de cada mes (12-13h), la alcaldesa Candela López consolida una cita quinzenal per respondre de manera directa a les inquietuds de la ciutadania de Castelldefels.